Bemutatkozás - Dr. Sipos Péter Ügyvédi Iroda Budapest
A 2011. évben megalapított dr. Sipos Péter Ügyvédi Iroda, Budapest Főváros XIII. kerületèben található, közvetlenül a Margit szigettel szemben a Duna partján.
Az iroda olyan jogi szolgáltatásokra specializálódott, amely a személyek életében leginkább előforduló jogi igények kielégítésére alkalmas.
A legtöbb ember életében egyszer vesz vagy elad, bérel vagy kiad ingatlant, esetleg céget alapít vagy vásárol, illetőleg a már működő gazdálkodó szervezetek üzleti tevékenységükhöz nem nélkülözhetik a folyamatos és megbízható jogi hátteret, amelyekkel összefüggésben kínálja irodánk elsősorban ingatlan- és a gazdasági jogi szolgáltatásait.
A legtöbb embernek néha akarattal vagy akaratlanul találkoznia kell a büntető- és szabálysértési joggal is, amelyre figyelemmel nyújtja irodánk az ilyen eljárásokban ellátandó jogi képviseletet, illetőleg érvényesíti magánfél sértettek bűncselekménnyel okozatban keletkezett kárai megtérülését.
Magyarország Szent István királyunktól kezdődően nagy hangsúlyt fektet az országba érkező külföldi személyek vendégként történő kezelésére, amely történelmi hagyomány nekünk ugyanilyen alapvető szempont, tehát hatékony és megfelelő jogi segítséget kívánunk adni a Magyarországra áttelepülni vagy vállalkozásba kezdeni vágyó külföldieknek is, különösen: Európai Uniós, EGT tagállami, észak-amerikai és orosz állampolgárságú személyeknek, elsősorban fenti szolgáltatási területeken.